ai4bharat/Pralekha huggingface dataset:
मंत्रिमंडळ
प्रधानमंत्री किसान सम्मान निधी अंतर्गत लाभार्थींचे आधार संलग्न शिथिल करायला केंद्रीय मंत्रिमंडळाची मंजूरी
नवी दिल्ली, 9 ऑक्टोबर 2019
पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने प्रधानमंत्री किसान सम्मान निधी योजने अंतर्गत लाभार्थींना निधी वितरीत करण्याची पूर्व अट म्हणून आधारची माहिती संलग्न करणे शिथिल करायला मंजूरी दिली आहे.
या योजनेअंतर्गत जमिनधारक कुटुंबांना वर्षाला 6 हजार रुपये अर्थ सहाय्य दिले जाते. प्रत्येकी 2000 रुपयांची चार तिमाही हप्त्यांमध्ये हे पैसे लाभार्थींच्या बँकेखात्यात थेट जमा केले जातात.
या योजनेअंतर्गत 1 ऑगस्ट 2019 नंतरचा तिसरा हप्ता आधार संलग्न माहितीच्या आधारे दिला जाणार होता. मात्र निर्धारीत वेळेत आधार संलग्न करण्याचे काम 100 टक्के पूर्ण न झाल्यामुळे आधारची अट शिथिल करायला मंत्रिमंडळाने मंजूरी दिली. शेतकरी सध्या रब्बी हंगामाची तयारीत असतील आणि त्यांना बियाणं खरेदी, जमिन नांगरणी आणि अन्य शेतीसंबंधित कामासाठी पैशांची नितांत गरज भासेल, तसेच आता सणासुदीचा हंगाम सुरु होत असल्यामुळे देशातल्या गरीब शेतकऱ्यांच्या आर्थिक स्थितीवर अधिक ताण येईल. आधार क्रमांक लाभार्थ्यांच्या खात्याशी संलग्न न केल्यामुळे पुढील हप्ते जारी करायला विलंब होईल आणि यामुळे शेतकऱ्यांमध्ये नाराजी निर्माण होईल. त्यामुळेच आधार संलग्न करण्याची मुदत 30 नोव्हेंबर 2019 पर्यंत शिथिल करण्यात आली आहे. यामुळे शेतकऱ्यांना त्वरीत निधी उपलब्ध होऊ शकेल. 1 डिसेंबर 2019 पासून मात्र आधार संलग्न करण्याची अट लागू आहे.
पार्श्वभूमी:
प्रधानमंत्री किसान सम्मान निधी योजने अंतर्गत जमिनधारक शेतकरी कुटुंबांना वर्षाला 6 हजार रुपये अर्थ सहाय्य मिळते. प्रत्येकी 2 हजार रुपयांच्या तीन हप्त्यांमध्ये हे पैसे दिले जातात. आतापर्यंत 27 हजार कोटी रुपये वितरीत करण्यात़ आले असून, पहिल्या हप्ता 6,76,76,073 लाभार्थ्यांना, दुसरा हप्ता 5,14,27,195 , तर तिसरा हप्ता 1,74,20,230 लाभार्थ्यांना वितरीत करण्यात आला आहे.
N.Sapre/S.Kane/D.Rane
(Visitor Counter : 89
अर्थ मंत्रालय
फेसलेस मूल्यांकन प्रक्रियेत सादर केलेल्या इलेक्ट्रॉनिक नोंदींची पडताळणी सुलभ करण्यासाठी सीबीडीटीने प्राप्तिकर नियम, 1962 मध्ये सुधारणा केली
नवी दिल्ली, 7 सप्टेंबर 2021
फेसलेस मूल्यांकन प्रक्रियेत सादर केलेल्या इलेक्ट्रॉनिक नोंदींची पडताळणी सुलभ करण्यासाठी, सरकारने प्राप्तिकर नियम, 1962 मध्ये अधिसूचना क्र. 616  दिनांक 6 सप्टेंबर, 2021 द्वारे सुधारणा केली आहे. प्राप्तिकर विभागाच्या पोर्टलमध्ये करदात्यांच्या नोंदणीकृत खात्याद्वारे सादर केलेल्या इलेक्ट्रॉनिक तपशीलाची इलेक्ट्रॉनिक पडताळणी कोड  द्वारे करदात्याने पडताळणी केल्याचे मानले जाईल अशी तरतूद सुधारित नियमांमध्ये आहे. त्यामुळे एखादी व्यक्ती प्राप्तिकर विभागाच्या विशिष्ट पोर्टलवर आपल्या नोंदणीकृत खात्यात लॉग इन करून इलेक्ट्रॉनिक तपशील दाखल करते तेव्हा इलेक्ट्रॉनिक तपशीलाची ईव्हीसी द्वारे प्राप्तिकर कायदयाच्या कलम 144B    साठी पडताळणी केली आहे असे मानले जाईल .
मात्र प्राप्तिकर कायदयाच्या कलम 144B    च्या विद्यमान तरतुदींनुसार, ईव्हीसी द्वारे पडताळणीची ही सरलीकृत प्रक्रिया विशिष्ट व्यक्तींसाठी उपलब्ध नाही  आणि डिजिटल स्वाक्षरीद्वारे इलेक्ट्रॉनिक तपशीलाची पडताळणी करणे अनिवार्य आहे. या व्यक्तींना ईव्हीसी द्वारे पडताळणीच्या सुलभ प्रक्रियेचा लाभ देण्यासाठी, या व्यक्तींना ईव्हीसी द्वारे पडताळणीची सुविधा पुरवण्याचा निर्णय घेण्यात आला आहे. म्हणूनच, ज्या व्यक्तींना डिजिटल स्वाक्षरीद्वारे इलेक्ट्रॉनिक नोंदी प्रमाणित करणे अनिवार्य आहे त्यांनी प्राप्तिकर विभागाच्या पोर्टलमध्ये त्यांच्या नोंदणीकृत खात्याद्वारे नोंदी भरल्यावर इलेक्ट्रॉनिक नोंदीची पडताळणी केल्याचे मानले जाईल. यासंदर्भात कायदेशीर सुधारणा योग्य वेळी प्रस्तावित केल्या जातील.
M.Chopade/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 205
मंत्रिमंडळ
जलपायगुडी येथे कलकत्ता उच्च न्यायालयाच्या सर्किट बेंचच्या स्थापनेला मंत्रिमंडळाची मंजुरी
चार जिल्ह्यांमधील अधिकार क्षेत्र - दार्जिलिंग, कालिंपोंग , जलपायगुडी आणि कुच बिहार
नवी दिल्ली, 6 फेब्रुवारी 2019
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने जलपायगुडी येथे कलकत्ता उच्च न्यायालयाच्या सर्किट बेंचच्या स्थापनेला मंजुरी दिली आहे. दार्जिलिंग, कालिंपोंग , जलपायगुडी आणि कूच बिहार या चार जिल्ह्यांत त्याचे अधिकार क्षेत्र असेल.
1988 मध्ये कलकत्ता उच्च न्यायालयाच्या पूर्ण न्यायालयाच्या बैठकीतील तसेच 16-06-2006 रोजी मंत्रिमंडळ निर्णयाच्या पार्श्वभूमीवर जलपायगुडी येथे कलकत्ता उच्च न्यायालयाच्या सर्किट बेंचची स्थापना करायला आणि न्यायाधीशांच्या पथकाने जलपायगुडी येथील सर्किट बेंचच्या प्रस्तावित जागेला भेट देऊन तेथील पायाभूत सुविधांचा आढावा घ्यायला मंजुरी दिली.
B.Gokhale/S.Kane/P.Malandkar
(Visitor Counter : 65
शिक्षण मंत्रालय
''शिक्षण ते उद्यमशीलता : विद्यार्थी, शिक्षक आणि उद्योजकांच्या पिढीचे सक्षमीकरण" या मेटासोबतच्या 3 वर्षांच्या भागीदारीचा धर्मेंद्र प्रधान यांनी केला प्रारंभ
नवी दिल्ली, 4 सप्टेंबर 2023
केंद्रीय शिक्षण आणि कौशल्य विकास व उद्योजकता मंत्री धर्मेंद्र प्रधान यांनी आज नवी दिल्लीत ''शिक्षण ते उद्यमशीलता : विद्यार्थी, शिक्षक आणि उद्योजकांच्या पिढीचे सक्षमीकरण" या शिक्षण मंत्रालय, कौशल्य विकास व उद्योजकता मंत्रालय आणि मेटा यांच्यातील 3 वर्षांच्या भागीदारीचा प्रारंभ केला. मेटा आणि राष्ट्रीय उद्योजकता आणि लघु व्यवसाय विकास संस्था, अखिल भारतीय तंत्रशिक्षण परिषद आणि सीबीएसई यांच्यात इरादा पत्राची देवाणघेवाण झाली.
शिक्षण राज्यमंत्री अन्नपूर्णा देवी तसेच इलेक्ट्रॉनिक्स आणि माहिती तंत्रज्ञान आणि कौशल्य विकास व उद्योजकता राज्यमंत्री राजीव चंद्रशेखर यांनीही या कार्यक्रमाला उपस्थिती लावली.
आज सुरू करण्यात आलेला हा उपक्रम पंतप्रधान नरेंद्र मोदी यांच्या भारताला जगाची कौशल्य राजधानी बनवण्याच्या आणि आपली अमृत पिढी सशक्त बनवण्याच्या संकल्पनेला चालना देणारा आहे, असे धर्मेंद्र प्रधान यांनी यावेळी बोलताना सांगितले.
‘शिक्षण ते उद्यमशीलता’ ही भागीदारी मोठे परिवर्तन घडवणारी असून डिजिटल कौशल्याला तळागाळापर्यंत नेईल.यामुळे आपल्या प्रतिभा सेतूची क्षमता बांधणी होईल, विद्यार्थी, तरुण, कामगार आणि सूक्ष्म उद्योजक यांना भविष्यवेधी तंत्रज्ञानाने जोडले जाईल आणि आपली अमृत पिढी नव्या युगातील समस्या सोडवणाऱ्या आणि उद्योजकांमध्ये रूपांतरीत होईल, असे प्रधान यांनी सांगितले. संपूर्ण समाजाला तंत्रज्ञान न्याय्य रूपाने उपलब्ध व्हावे यासाठी भारताची लोकशाही, लोकसंख्या आणि विविधता या तंत्रज्ञानाच्या रूपांतरणाशी जोडल्या जाणार आहेत, असे त्यांनी नमूद केले.
झपाट्याने बदलणार्या काळात तंत्रज्ञान आणि जागतिक अर्थव्यवस्थेच्या विकसित परिदृश्यामध्ये यशस्वी होण्यासाठी आणि महत्त्वाची भूमिका बजावण्यासाठी कौशल्यांसह सुसज्ज असण्याच्या अनुषंगाने आपले तरुण आणि कर्मचारी तयार करण्यावर सरकारने लक्ष केंद्रित केले आहे हे राजीव चंद्रशेखर यांनी आपल्या भाषणात अधोरेखित केले.डिजिटल कौशल्ये,नवोन्मेषी व्यवस्थेमध्ये कौशल्य आणि उद्योजकतेचे प्रतिनिधित्व करताना, अधिक महत्त्वाचे म्हणजे लाखो लहान ग्रामीण, सूक्ष्म आणि स्वयंरोजगार उद्योजक यांच्यातील सेतूचे प्रतिनिधित्व करतात आणि त्यांना विस्तारण्यासाठी , वाढीसाठी आणि यशस्वी होण्यासाठी सक्षम करतात, असे त्यांनी सांगितले.
मनुष्यबळ, शिक्षण आणि कौशल्य या दोन सर्वात महत्त्वाच्या क्षेत्रांमधील एकत्र भागीदारी करण्यासाठी दिलेल्या पाठबळाबद्दल, जागतिक व्यवहार विभागाचे मेटाचे अध्यक्ष सर निक क्लेग यांनी व्हिडिओ संदेशात, धर्मेंद्र प्रधान यांचे आभार मानले.
राष्ट्रीय उद्योजकता आणि लघु व्यवसाय विकाससंस्थेसह भागीदारी अंतर्गत, पुढील 3 वर्षांमध्ये 5 लाख उद्योजकांना मेटाद्वारे डिजिटल विपणन कौशल्य प्रशिक्षण सुविधा उपलब्ध होईल. नवोदित आणि विद्यमान उद्योजकांना 7 प्रादेशिक भाषांमध्ये मेटा मंचाचा वापरून डिजिटल विपणन कौशल्यांचे प्रशिक्षण दिले जाईल.S.Kakade/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 44
पंतप्रधान कार्यालय
पंतप्रधानांचा आगरतळा दौरा
गर्जी-बेलोनिया रेल्वेमार्गाचे तसेच त्रिपुराच्या एच आय आर ए विकास मॉडेलचे पंतप्रधानांच्या हस्ते उद्घाटन
नवी दिल्ली, 9 फेब्रुवारी 2019
आसाम, अरुणाचल प्रदेश आणि त्रिपुराच्या आपल्या दौऱ्याच्या तिसऱ्या आणि अंतिम टप्प्यात पंतप्रधानांनी आज, आगरतळा येथे भेट दिली. त्यांनी गर्जी-बेलोनिया रेल्वेमार्गाचे आणि राज्यातल्या इतर विकास प्रकल्पांचे उद्घाटन केले.
आगरतळा इथल्या महाराज वीर विक्रम विमानतळावर, महाराज वीर विक्रम माणिक्य बहादूर यांच्या पुतळ्याचे पंतप्रधानांनी अनावरण केले. महाराजांकडे त्रिपुराच्या विकासासाठी दूरदृष्टी होती आणि आगरतळा या शहराच्या निर्मितीत त्यांचे मोलाचे योगदान राहिल्याचे प्रशंसोद्गार पंतप्रधानांनी काढले. या पुतळ्याचे अनावरण करतांना अभिमान वाटत असल्याची भावना पंतप्रधानांनी व्यक्त केली.
त्रिपुराचा विकास आता नवी मार्गक्रमणा करत असल्याचे त्यांनी या राज्याच्या विकासाबाबत बोलताना सांगितले.त्रिपुराच्या विकासासाठी केंद्र सरकारने, गेल्या साडे चार वर्षात आवश्यक तो निधी मंजुर केला आहे. राज्याच्या इतिहासात प्रथमच पीक खरेदी किमान आधारभूत किंमतीनुसार झाल्याचे आपण ऐकले आहे असे पंतप्रधान म्हणाले.
स्वामी विवेकानंद स्टेडिअम येथे फलकाचे अनावरण करुन पंतप्रधानांनी गर्जी-बेलोनिया रेल्वेमार्गाचे उद्घाटन केले. या मार्गामुळे त्रिपुरा, दक्षिण आणि आग्नेय आशियाचे महाद्वार म्हणून ठरणार असल्याचे पंतप्रधान म्हणाले. नरसिंहगड इथे त्रिपुरा तंत्रज्ञान संस्थेच्या नव्या संकुलाचे पंतप्रधानांनी उद्घाटन केले. निवडणुकीच्या दौऱ्यादरम्यान, आपण विकासाच्या हिरा मॉडेल म्हणजे हायवे अर्थात महामार्ग, आयवे,रेल्वे आणि एअरवे म्हणजे हवाई मार्ग याची प्रशंसा केली होती याचे स्मरण पंतप्रधानांनी केले. आगरतळा सबरुम, राष्ट्रीय महामार्ग, हमसफर एक्स्प्रेस, आगरतळा देवघर एक्स्प्रेस, आगरतळा येथे विमानतळाचे नवे टर्मिनल हा याचाच भाग आहे.
B.Gokhale/N.Chitale/P.Malandkar
(Visitor Counter : 62
राष्ट्रपती कार्यालय
नेताजी सुभाषचंद्र बोस यांच्या 125व्या जयंती निमित्त राष्ट्रपती द्रौपदी मुर्मू यांनी वाहिली आदरांजली
नवी दिल्ली, 23 जानेवारी 2023
पराक्रम दिवस म्हणून साजरा केल्या जाणाऱ्या नेताजी सुभाषचंद्र बोस यांच्या जयंती निमित्त राष्ट्रपती द्रौपदी मुर्मू यांनी आज  रोजी राष्ट्रपती भवन येथे आदरांजली वाहिली. त्यांनी राष्ट्रपती भवन येथे नेताजींच्या तैलचित्राला पुष्पांजली अर्पण केली.G.Chippalkatti/B.Sontakke/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 128
आरोग्य आणि कुटुंब कल्याण मंत्रालय
राज्ये / केंद्रशासित प्रदेशांकडील कोविड -19 प्रतिबंधक लसींबाबत अद्ययावत माहिती
राज्ये / केंद्रशासित प्रदेशांना 116.50 कोटींपेक्षा अधिक मात्रा पुरविण्यात आल्या
राज्ये / केंद्रशासित प्रदेशांकडे अजूनही 15.54 कोटींपेक्षा अधिक शिल्लक मात्रा उपलब्ध
देशभरातल्या कोविड–19 प्रतिबंधक लसीकरण अभियानाचा वेग आणि व्याप्ती वाढविण्यासाठी केंद्र सरकार वचनबद्ध आहे. कोविड – 19 प्रतिबंधक लसीकरणाच्या नव्या टप्प्याला 21 जून 2021 पासून सुरूवात झाली. अधिक लसींच्या उपलब्धतेच्या माध्यमातून लसीकरणाला गती दिली आहे. राज्ये आणि केंद्रशासित प्रदेशांना लसींच्या या उपलब्धतेची पूर्वसूचना दिली आहे. राज्ये आणि केंद्रशासित प्रदेशांना लसींची पुरवठा साखळी सुरळीत राखता येईल.
देशव्यापी लसीकरण अभियानाअंतर्गत राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा देत केंद्र सरकार सहकार्य करीत आहे. केंद्र सरकार कोविड -19 प्रतिबंधक लसीकरणाच्या नव्या टप्प्यात देशातील लस उत्पादकांकडून 75 % लसींची खरेदी करून राज्ये आणि केंद्रशासित प्रदेशांना त्याचा  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,16,50,39,765
|
|
BALANCE AVAILABLE
|
|
15,54,54,451
केंद्र सरकारने आतापर्यंत 116.50 कोटींपेक्षा जास्त  लसींच्या मात्रा राज्ये / केंद्रशासित प्रदेशांना विनामूल्य आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
राज्ये आणि केंद्रशासित प्रदेशांकडे 15 कोटी 54 लाखांहून अधिक  न वापरलेल्या मात्रा अजूनही शिल्लक आहेत.
महिला आणि बालविकास मंत्रालय
महिला आणि बाल विकास मंत्री स्मृती इराणी आणि बिल गेट्स यांच्या हस्ते भारतीय पोषण कृषी कोषाचा प्रारंभ
पोषण सुरक्षेसाठी पंचसूत्री कार्यक्रम आवश्यक
नवी दिल्ली, 18 नोव्हेंबर 2019
महिला आणि बाल विकास मंत्री स्मृती इराणी आणि बिल व मेलिंदा गेट्स फाऊंडेशनचे सह अध्यक्ष बिल गेट्स यांच्या हस्ते आज नवी दिल्ली इथे भारतीय पोषण कृषी कोषाचा प्रारंभ झाला. अधिक चांगल्या पोषणासाठी देशाच्या 128 कृषी-हवामान क्षेत्रातल्या वैविध्यपूर्ण धान्यांचे भांडार हा कोष आहे.
इराणी यांनी आपल्या बीजभाषणात, पोषण ध्येयाप्रती समर्पित 1.3 दशलक्ष अंगणवाडी कार्यकर्त्यांचे आभार मानले. 1.2 दशलक्ष अंगणवाडी सहायक आणि राज्य संस्था 85 दशलक्ष लाभार्थ्यांपर्यंत पोहोचलेल्या आहेत. मात्र शाश्वत विकास उद्दिष्टे साध्य करण्यासाठी अंमलबजावणीच्या विज्ञानाची दळणवळणाच्या विज्ञानाशी सांगड घालण्याची वेळ आता आली आहे. जेणेकरुन स्वच्छता आणि स्वच्छ पेयजलासोबत पोषणाचा समावेष राजकीय आणि प्रशासकीय कार्यक्रमात होईल, असे इराणी यांनी सांगितले.
महिला, गर्भवती महिला आणि महिलांमधल्या कुपोषणाच्या समस्येचे निराकरण करण्याची इच्छा बिल गेट्स यांनी व्यक्त केली. ही समस्या सुटल्यास देशाच्या विकासात अभूतपूर्व विकास घडेल, असे ते म्हणाले.
पोषण सुरक्षेसाठी पंचसूत्री कार्यक्रमाची अंमलबजावणी करावी लागेल, असे कृषी शास्त्रज्ञ डॉ. एम. एस. स्वामीनाथन यांनी सांगितले.
ही पंचसूत्री अशी आहे :-
- महिला, गर्भवती आणि मुलांसाठी उष्मांक संपन्न आहार
- महिला आणि मुलांमधली प्रथिनांची कमतरता भरुन काढण्यासाठी डाळींच्या रुपात प्रथिनयुक्त आहाराची सुनिश्चिती
- ‘अ’ आणि ‘ब’ जीवनसत्वे, लोह आणि झिंक यासारख्या सूक्ष्म पोषकांचा अभाव भरुन काढणे
- स्वच्छ पेयजल पुरवठा
- प्रत्येक गावात विशेषत: 100 दिवसांपेक्षा कमी वयाचे बाळ असलेल्या मातांमध्ये पोषण जागरुकता
G.Chippalkatti/S.Kakade/D.Rane
(Visitor Counter : 128
पर्यटन मंत्रालय
पर्यटन मंत्रालयाने हॉटेल आणि तत्सम निवारागृहांच्या मंजूरी/वर्गीकरण यासाठीची मुदत 30 जून 2020 पर्यंत वाढवली
टूर ऑपरेटर्स, ट्रॅव्हल एजंट्स आणि पर्यटन वाहतूक ऑपरेटर्स यांसारख्या सर्व वर्गांना सहा महिन्यांसाठी सूट तसेच मुदतवाढ
, हेरिटेज , हेरिटेज , लिगसी विंटेज , लिगसी विंटेज, लिगसी विंटेज, अपार्टमेंट हॉटेल, गेस्ट हाऊस इत्यादी. या वर्गीकरणाची आणि प्रमाणपत्राची वैधता 5 वर्षांसाठी असते.
सध्याची परिस्थिती लक्षात घेता covid-19 महामारी प्रकोपात अतिथ्य व्यवसाय  मोठ्या कठीण काळातून जात आहे. या व्यवसाय क्षेत्रावर महामारी आणि टाळेबंदीचा मोठा परिणाम झाला आहे. हॉटेल्स तसेच इतर निवारा केंद्रांसाठी मंजुरी किंवा प्रमाणपत्राची वैधतेची मुदत टाळेंबदीच्या कालावधीत संपत असल्यास  ती 30.06.2020 पर्यंत वाढवण्यात आली आहे.
याच प्रकारे मंत्रालय प्रवास एजंट्स, टूर ऑपरेटर्स, साहसात्मक टूरचे ऑपरेटर्स, देशांतर्गत टूर ऑपरेटर तसेच टुरिस्ट ट्रान्सपोर्ट ऑपरेटर्स यांचेही वर्गीकरण याच प्रकारे करते. भारतातील पर्यटन व्यवसायाला चालना मिळण्यासाठी तसेच या सुविधांचा दर्जा आणि सेवा याची कल्पना येण्यासाठी याचा उपयोग होतो.
या सेवांचे मुल्यांकन तसेच त्यांच्याकडून आलेल्या अर्जाच्या विभागणी करण्याचे काम covid-19 महामारी प्रकोपाच्या म्हणजेच मार्च 2020 पासूनच्या टाळेबंदी कालावधीत लांबणीवर टाकण्यात येत होते. या पार्श्वभूमीवर पर्यटन मंत्रालयाने सर्व प्रकारचे टूर ऑपरेटर  ट्रॅव्हल एजन्ट्स आणि टुरिस्ट ट्रान्सपोर्ट ऑपरेटर्स यांना मंजुरी देण्यासाठी तसेच मुदतवाढीसाठी खालील अटींवर सहा महिन्यांची सूट दिली आहे.
 आधीच मंजुरी संपुष्टात आली असल्यास किंवा 20 मार्च 2020  नंतरच्या कालावधीत, टाळेबंदी कालावधी सुरू असेपर्यंतच्या कालावधीत सध्याची मंजुरीची मुदत संपत असल्यास.
 त्यांनी सध्याच्या किंवा अगोदरच्या मंजुरीच्या नूतनीकरणासाठी पूर्वीच अर्ज केला असल्यास.
आरोग्य आणि कुटुंब कल्याण मंत्रालय
कोविड- 19 बाबतची अद्ययावत माहिती
नवी दिल्ली 07 जानेवारी 2022
देशव्यापी लसीकरण मोहिमेत आतापर्यंत कोविड प्रतिबंधक लसीच्या 149 कोटी 66 लाख मात्रा देण्यात आल्या आहेत
भारतातील कोविड सक्रीय रुग्णसंख्या सध्या 3,71,363
सध्या सक्रीय रुग्णसंख्येचे प्रमाण 1.05% इतके आहे
रोगमुक्ती दर सध्या 97.57%
गेल्या 24 तासात 30,836 रुग्ण कोरोनामुक्त झाल्यामुळे आता एकूण रोगमुक्तांची संख्या वाढून 3,43,71,845 झाली आहे
गेल्या 24 तासात 1,17,100 नव्या कोरोना बाधितांची नोंद
दैनंदिन पॉझिटीव्हिटी दर 
साप्ताहिक पॉझिटीव्हिटी दर
आतापर्यंत कोविड संसर्ग तपासणीच्या एकूण 68 कोटी 68 लाख चाचण्या करण्यात आल्या
कोरोनाच्या ओमायक्रॉन प्रकाराने बाधित रुग्णांची राज्यनिहाय परिस्थिती
|
|
S. No.
|
|
State
|
|
No. of Omicron Cases
|
|
Discharged/Recovered/Migrated
|
|
1
|
|
Maharashtra
|
|
876
|
|
381
|
|
2
|
|
Delhi
|
|
465
|
|
57
|
|
3
|
|
Karnataka
|
|
333
|
|
26
|
|
4
|
|
Rajasthan
|
|
291
|
|
159
|
|
5
|
|
Kerala
|
|
284
|
|
93
|
|
6
|
|
Gujarat
|
|
204
|
|
151
|
|
7
|
|
Tamil Nadu
|
|
121
|
|
121
|
|
8
|
|
Haryana
|
|
114
|
|
83
|
|
9
|
|
Telangana
|
|
107
|
|
43
|
|
10
|
|
Odisha
|
|
60
|
|
5
|
|
11
|
|
Uttar Pradesh
|
|
31
|
|
6
|
|
12
|
|
Andhra Pradesh
|
|
28
|
|
6
|
|
13
|
|
West Bengal
|
|
27
|
|
10
|
|
14
|
|
Goa
|
|
19
|
|
19
|
|
15
|
|
Assam
|
|
9
|
|
9
|
|
16
|
|
Madhya Pradesh
|
|
9
|
|
9
|
|
17
|
|
Uttarakhand
|
|
8
|
|
5
|
|
18
|
|
Meghalaya
|
|
4
|
|
3
|
|
19
|
|
A&N Islands
|
|
3
|
|
0
|
|
20
|
|
Chandigarh
|
|
3
|
|
3
|
|
21
|
|
Jammu and Kashmir
|
|
3
|
|
3
|
|
22
|
|
Puducherry
|
|
2
|
|
2
|
|
23
|
|
Punjab
|
|
2
|
|
2
|
|
24
|
|
Chhattisgarh
|
|
1
|
|
0
|
|
25
|
|
Himachal Pradesh
|
|
1
|
|
1
|
|
26
|
|
Ladakh
|
|
1
|
|
1
|
|
27
|
|
Manipur
|
|
1
|
|
1
|
|
|
|
Total
|
|
3,007
|
|
1,199
सामाजिक न्याय आणि सबलीकरण मंत्रालय
केंद्रीय सामाजिक न्याय आणि सक्षमीकरण मंत्री डॉ वीरेंद्र कुमार यांनी "श्रेष्ठा" या लक्ष्यीत क्षेत्रात अनुसूचित जातींच्या निवडक विद्यार्थ्यांसाठी योजनेचा शुभारंभ केला
नवी दिल्ली, 3 जून 2022
केंद्रीय सामाजिक न्याय आणि सक्षमीकरण मंत्री डॉ वीरेंद्र कुमार यांनी "श्रेष्ठा" या लक्ष्यीत क्षेत्रातील अनुसूचित जातींच्या निवडक विद्यार्थ्यांसाठी असलेल्या निवासी शिक्षणाच्या योजनेचा शुभारंभ केला.
सामाजिक न्याय आणि सक्षमीकरण राज्यमंत्री ए. नारायणस्वामी, सामाजिक न्याय आणि सक्षमीकरण विभागाचे सचिव आर. सुब्रह्मण्यम, अतिरिक्त सचिव सुरेंद्र सिंह, गौतम बुद्ध नगर मतदारसंघाचे खासदार डॉ महेश शर्मा, या समारंभाला उपस्थित होते. अनुसूचित जातीतील जे विद्यार्थी उच्च शिक्षण घेऊ शकत नाहीत अशा विद्यार्थ्यांना या योजनेचा लाभ होणार आहे. या उपक्रमामुळे त्यांच्या जीवनात आमूलाग्र बदल होईल.
G.Chippalkatti/B.Sontakke/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 151
ऊर्जा मंत्रालय
नॅशनल थर्मल पॉवर कॉर्पोरेशन लिमिटेड, एन टी पी सी ने S&P Platt’s द्वारे जाहीर होणाऱ्या क्रमवारीत जागतिक स्तरावर स्वतंत्र ऊर्जा उत्पादक आणि ऊर्जा व्यापारी म्हणून प्रथम क्रमांकाचे स्थान मिळवले
नवी दिल्ली, 23 फेब्रुवारी 2023
देशातील सर्वात मोठी ऊर्जा निर्मिती करणारी कंपनी एन टी पी सी लिमिटेडने S&P ग्लोबल कमोडिटी इनसाइट्स टॉप 250 क्रमवारीत ग्लोबल एनर्जी कंपनी रँकिंग्स®-2022 मध्ये जागतिक स्तरावर स्वतंत्र ऊर्जा उत्पादक आणि ऊर्जा व्यापारी म्हणून प्रथम क्रमांकाचे स्थान मिळवले आहे. ही क्रमवारी, मालमत्ता मूल्य, महसूल, नफा आणि गुंतवणुकीवर परतावा या चार प्रमुख परिमाणांवर आधारित आहे.
एन टी पी सी ही केवळ भारतातील सर्वात मोठी ऊर्जा निर्मिती करणारी संस्था नसून भारताची आर्थिक वृद्धी आणि विकासातील एक शाश्वत आधारस्तंभ आहे. स्थापित क्षमतेच्या 17% इतका वापर करून , एन टी पी सी सध्या भारतात उत्पादित होणाऱ्या एकूण विजेच्या 24% योगदान देते. सर्वाना परवडेल, कार्यक्षम आणि पर्यावरणाच्या दृष्टीने शाश्वत ऊर्जेचा पुरवठा करणे हे एन टी पी सी चे निरंतर ध्येय आहे. हे उद्दिष्ट पूर्ण करण्यासाठी, वायू, पवन, सौर, जल, तरंगते सौर आणि कोळसा अशा विविध स्त्रोतांपासून तयार झालेल्या ऊर्जेचे मिश्रण वापरले जाते.
2032 पर्यंत, एन टी पी सी कंपनीच्या एकूण ऊर्जा निर्मितीपैकी जवळपास 50 टक्के उर्जा निर्मितीसाठी गैर -जीवाश्म इंधन-आधारित क्षमतेचे उद्दिष्ट असून त्यामध्ये 60 गिगावॅट इतकी अक्षय ऊर्जा क्षमता आणि एकूण 130 गिगावॅट ऊर्जा निर्मितीचा समावेश आहे. स्वच्छ आणि हरित स्त्रोतांपासून परिमाण, कार्यक्षमता आणि ऊर्जा निर्मितीच्या बाबतीत, एन टी पी सी भारताच्या ऊर्जा संक्रमणाचे नेतृत्व करते. शून्य कार्बन उत्सर्जन उद्दिष्ट गाठण्याच्या उपक्रमात एन टी पी सी, नीती आयोगासोबत एकत्रित कार्य करत आहे.
S.Kane/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 137
संरक्षण मंत्रालय
मिशन गगनयान – कर्मचाऱ्यांच्या पहिल्या तुकडीचे प्रशिक्षण पूर्ण
भारतीय नौदलाच्या कोची इथल्या ‘वॉटर सर्वायवल ट्रेनिंग फॅसिलिटी’  मध्ये मिशन गगनयानच्या पहिल्या टप्प्यातील यान परत मिळवणाऱ्या कर्मचाऱ्यांच्या पहिल्या तुकडीचे प्रशिक्षण पूर्ण झाले आहे. प्रशिक्षण घेतलेल्या तुकडीत भारतीय नौदलातील पाणबुडे आणि सागरी कमांडोंचा समावेश आहे. दोन आठवड्यांच्या या प्रशिक्षणात समुद्रातील वेगवेगळ्या परिस्थितीत यान परत मिळवणे, मोहिमेविषयी माहिती, वैद्यकिय आणीबाणी उद्भवल्यास काय करावे, विविध प्रकारची विमाने आणि त्यातील बचावकार्याच्या साहित्याचा वापर जाणून घेणे या बाबींचा समावेश होता. भारतीय नौदल आणि इस्रो अर्थात ‘भारतीय अवकाश संशोधन संस्थे’ने एकत्र येऊन निश्चित केलेल्या प्रमाणित कार्य पद्धती  चाही प्रशिक्षणात समावेश होता. इस्रोमधील ‘ह्युमन स्पेस फ्लाईट सेंटर’चे संचालक डॉ. मोहन एम. यांनी प्रशिक्षणाच्या समारोपाच्या दिवशी प्रशिक्षित तुकडीने केलेली प्रात्यक्षिके पाहिली आणि त्यांच्याशी संवाद साधला. ‘डब्ल्यूएसटीएफ’मध्ये तयार झालेली ही तुकडी येत्या काही महिन्यांत इस्रोने आखलेल्या चाचण्यांमध्ये सहभागी होईल.
ग्राहक व्यवहार, अन्न आणि सार्वजनिक पुरवठा मंत्रालय
30 लाख मेट्रिक टन, साखरेचा राखीव साठा
नवी दिल्ली, 20 मार्च 2020
मागणी-पुरवठ्यातील समतोल राखण्यासाठी आणि साखरेच्या किमती स्थिर ठेवण्यासाठी केंद्र सरकारने 1 जुलै 2018 ते 30 जुलै 2019 या कालावधीत 30 लाख मेट्रिक टन साखरेचा राखीव साठा ठेवला होता. सरकारच्या वतीने हा साठा सांभाळल्याबद्दल सरकारने संबंधित साखर कारखान्यांना सुमारे 800 कोटी रुपये दिले आहेत.
आता या राखीव साठ्यात वाढ करण्यात आली असून तो 40 मेट्रिक टन करण्यात आला आहे. आता हा साठा 1 ऑगस्ट 2019 पासून ते 31 जुलै 2020 या कालावधीसाठी केला जाणार असून त्याच्या व्यवस्थापनासाठी केंद्र सरकार साखर कारखान्यांना 1674 कोटी रुपये देणार आहे.
साखर उत्पादकांचे हित लक्षात घेऊन सरकारने 2019-20 च्या चालू हंगामात ऊसासाठी एफआरपी म्हणजेच योग्य आणि वाजवी दर प्रती क़्विटल 275 रुपये इतका निश्चित केला आहे, अशी माहिती केंद्रीय ग्राहक व्यवहार मंत्री रामविलास पासवान यांनी दिली.
B.Gokhale/R.Aghor/P.Kor
(Visitor Counter : 70
माहिती आणि प्रसारण मंत्रालय
‘ओट्टो द बार्बरीयन’ –चित्रपट अशा मनोविकारांवर भाष्य करतो, ज्यांच्याशी कसा सामना करायचा हे समाजाला माहित नाही” दिग्दर्शिका रुझान्द्रा गीटेस्कू
पणजी, 23 जानेवारी 2021
“ओट्टोला दिवसातून अनेकदा आपल्या दुःखाचा सामना करावा लागत असे, त्याच्या प्रेयसीच्या आत्महत्येबद्दल त्याच्या असलेल्या जबाबदारीची जाणीव त्याला अधिकच दुःखी करत असे.” आपल्या कथेतून, “ओट्टो द बार्बरीयन” चित्रपट अशा मानसिक आजारांवर भाष्य करतो, ज्यांचा सामना कसा करायचा, हे समाजाला अद्याप माहित नाही. हे मानसिक आजार ओळखताच येत नाहीत. या चित्रपटाचा उद्देश असे मानसिक आजार, जसे की निराशा, याबाबत जागृती करणे हा आहे. त्याही पलीकडे, मला आणखी एका गोष्टीवर भर द्यावासा वाटतो, ती म्हणजे सह अनुभूती- अशा लोकांविषयी ज्यांना कधीतरी आपल्या जवळच्या व्यक्तीच्या आत्महत्येचे दुःख सहन करावे लागते, त्यांचे दुःख आणि निराशा आपण समजून घ्यायला हवी.” अशा शब्दात “ओट्टो द बार्बरीयन” चित्रपटाच्या दिग्दर्शिका रुझान्द्रा गीटेस्कू यांनी आपल्या चित्रपटाविषयी माहिती दिली. गोव्यात सुरु असलेल्या 51 व्या इफ्फीमध्ये आज झालेल्या पत्रकार परिषदेत त्या बोलत होत्या. किशोरवयात मुलांना सामोरे जावे लागणाऱ्या मानसिक ताणतणावांचा मुलांच्या मनोविश्वावर होणार परिणाम या चित्रपटात अत्यंत संवेदनशीलतेने मांडण्यात आला आहे. या रोमानियन चित्रपटाचा प्रीमियर शो काल इफ्फिमध्ये झाला.
चित्रपटाचा नायक ओट्टो 17 वर्षांचा किशोरवयीन मुलगा आहे, त्यांची प्रेयसी लौराने आत्महत्या केल्यामुळे तो निराश झाला आहे. त्यानंतर, तिच्या आत्महत्येच्या तपासाशी संबंधित माहिती मिळवताना तो मदत करतो. मात्र, त्या दरम्यान त्याचे पालक, आजोबा आणि लौराची आई यांनी तयार केलेल्या एका दुष्टचक्रात तो अडकत जातो. व्हिडीओ रेकोर्डिंगच्या माध्यमातून लौरा आजही त्याच्या आयुष्यात आहे.तिच्याबाबतीत नेमके काय झाले हे जाणून घेण्यासाठी तो वारंवार तिचे व्हिडीओ एडीट करतो, ऐकत बसतो. या संपूर्ण प्रक्रीयेदरम्यान, लौराच्या बाबतीत जे काही दुःखद घडले असते, त्याची पूर्ण जबाबदारी त्याच्याच खाद्यांवर येऊन पडते.
ओट्टो सारखी माणसे, ज्यांच्या जीवलगांनी आत्महत्या केल्यामुळे जी एकटी पडली आहेत, त्यांना सहन कराव्या लागणाऱ्या दुःखांविषयी संवाद व्हावा, चर्चा व्हावी, असा या चित्रपटाचा उद्देश आहे, असे दिग्दर्शिकेने सांगितले.
दुःख, काहीतरी गमावल्याची भावना, आत्महत्या आणि हत्या यांसारख्या विषयांवरील चित्रपट अनेकदा अत्यंत भडक आणि नाट्यमय असतात, असे मला वाटते. या पार्श्वभूमीवर, माझ्या चित्रपटात अजिबात नाट्यमयता नाही. “आम्हाला आमच्या नकारात्मक चित्रपटात एक न-नायक साकारायचा होता, ज्याद्वारे त्याचे दुःख अगदी खऱ्या, भलेही कुरूप स्वरूपात प्रेक्षकांसमोर येईल, आणि तेच परिणामकारक ठरेल.” असे मत त्यांनी व्यक्त केले.
गीटेस्कू या रोमानियन कलाकार आणि चित्रपट निर्मात्या आहेत. त्यांचा ‘ओट्टो द बार्बरीयन’ चित्रपट सर्जेओ फिल्म फियेस्ता, सिनेफेस्ट सेन्ट्रल आणि इस्टर्न युरोपियन फेस्टिवल साठीही निवडला गेला आहे.M.Chopade/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 173